**Hittudományi Doktori Iskola**

**Beszámoló a 2020-as évről**

*A HDI állománya:*

|  |  |
| --- | --- |
| DI vezetője | Prof. Dr. Balla Péter |
| Törzstagok | Prof. Dr. Zsengellér József (2020. szept. 15-ig)  Prof. Dr. Balla Péter (2019. szept. 1-jétől prorektor)  Prof. Dr. Kocsev Miklós (dékán)  Prof. Dr. Németh Dávid (az EDHT elnöke)  Prof. Dr. Karasszon István  Prof. Dr. Hanula Gergely  Prof. emer. Dr. Szűcs Ferenc (2020. november 23-án elhunyt)  Dr. Kendeffy Gábor  Prof. Dr. Pap Ferencet a HDHT felterjesztette az EDHT-nak HDI törzstagjává megválasztásra |
| DI létesítésének éve | 2002 |
| DI akkreditációja | 2024. június 19-ig |

A doktori iskola törzstagjai közül ez év novemberében elhunyt Szűcs Ferenc emeritus professzor (egyetemünk korábbi rektora, a HTK-n több évtizeden át professzor), valamint az egyetemen megszűnt a munkaviszonya Zsengellér Józsefnek (egyetemünk korábbi professzorának és rektorának), így egy nagyon rövid időre hatra csökkent a törzstagok száma, azonban az év során egyetemi tanári kinevezést kapott Pap Ferenc, akinek témavezetettje (Nagy József) idén ősszel megvédte doktori értekezését, ezek alapján a HDHT felterjesztette Pap Ferenc Tanár urat az EDHT elé doktori iskolánk törzstagjává megválasztásra. Fontos cél a következő évekre, hogy a többi témavezető tanár kolléga közül is minél többen védett témavezetettel rendelkezzenek, hogy szükség esetén törzstaggá léphessenek elő. Örömmel írom, hogy a már korábban habilitált kollégáink mellett a jelen évben habilitációt szerzett Lányi Gábor és Literáty Zoltán kollégánk, így jó reménységgel vagyunk, hogy a következő években a habilitált kollégák közül majd lesz, aki egyetemi tanárnak felterjeszthető lesz, illetve az évek során lesznek újabb törzstagjaink.

A Hittudományi Doktori és Habilitációs Tanács tagjai az EDHT 30/2020. (IX.25.) sz. határozata alapján:

* Prof. Dr. Balla Péter – elnök (teljes jogú belső tag)
* Prof. Dr. Karasszon István – teljes jogú belső tag
* Prof. Dr. Kocsev Miklós – teljes jogú belső tag
* Prof. Dr. Németh Dávid – teljes jogú belső tag
* Prof. Dr. Hanula Gergely – teljes jogú belső tag
* Földváryné dr. habil. Kiss Réka - teljes jogú belső tag
* Dr. habil. Kendeffy Gábor - teljes jogú belső tag
* Prof. Dr. Vladár Gábor – teljes jogú külső tag (PRTA)
* Dr. habil. Horváth Erzsébet – teljes jogú külső tag (a KRE-ről ment nyugdíjba)
* Prof. emer. Dr. Szabó Lajos – teljes jogú külső tag (az EHE-ről ment nyugdíjba)
* Prof. Dr. Németh Tamás – teljes jogú külső tag (PRTA, rektor)

A doktoranduszok által választott egy képviselő megbízatása egy tanulmányi évre szól, a jelen tanévben ez a képviselő: Ratkovics Petra első éves doktorandusz.

*A 2019/2020-as év főbb eredményei táblázatban:*

|  |
| --- |
| **Hittudományi Doktori Iskola - doktori program** |
| **2019-ben: / 2020-ban:**  **Jelentkezők száma 10 / 10** |  |  |
| **Felvételizők száma 9 / 8** |  |  |
| **Felvettek száma 7 / 8** |  |  |
| **Beiratkozottak száma 6 / 7** |  |  |
| **Abszolváltak száma 1 / 4**  **Műhelyviták 1 / 4** |  |  |
| **Sikeres doktori védések száma 2 / 1** |  |  |
| **Habilitációs jelentkezések 1 / 1** |  |  |
| **Doktorrá avatás 3 / 1 (+)** |  |  |
| **(+) megjegyzés: 2020 őszén egy sikeres védés megtörtént (Nagy József), a PhD fokozatot az EDHT odaítélte, de a doktorrá avatás majd a jövő évben történhet meg** |  |  |
|  |  |  |
|  |  |  |
|  |
|  |

Doktori fokozatot szerzett Nagy József, a KRE HDI saját hallgatója (témavezetője: Pap Ferenc, a bírálók: Peres Imre, DRHE és Balla Péter, KRE HTK).

Habilitációs eljárás ebben az évben nem volt. Egy előzetes jelzés szerint hamarosan jelentkezik nálunk habilitációs eljárásra Szabó Előd, a PRTA docense, aki a KRE HDI-ben szerezte meg a PhD fokozatát 2010-ben (egyháztörténeti témával).

A 2020. augusztus 27-én megtartott komplex vizsgát mind a hat jelentkező teljesítette: Inhoff Mona, Pétery-Schmidt Zsolt, Jakab Bálint Mihály, Tóth Márta Dóra, Kim Heung Sick, Bozó Réka (öten folyamatosan teljesítették az első négy szemesztert, Bozó Réka korábbi passziválás után teljesítette most e vizsgát). Egy hallgató (Bakos Réka, született Rákosi Réka) passziválás miatt a következő szemeszter végén, az akkor a második évet végzőkkel fogja teljesíteni a komplex vizsgát. Egy hallgató (Bölcsföldiné Türk Emese középiskolai tanárnő) a tavalyi tanév rendkívüli feladat terhei miatt nem tudott elegendő kreditet teljesíteni, nem állt komplex vizsgára, hanem augusztusban saját kérésére megszüntette hallgatói jogviszonyát.

A HDI mintatantervében a mindenkori hatodik szemesztert végző hallgatók számára előírt fejezetvitát szintén augusztus 27-én megtartottuk, mind a három jelentkező teljesítette: Balogh Dávid, Balogh Róbert, Péntek Dániel. Egy hallgatónk (Nagy Levente) a szabályzataink alapján a jelen szemeszter végén (tanulmányai 7. szemeszterében) teljesíti e tárgyat. Nagy Leventének a HDHT az előző tanév tavaszi szemeszterét (melyet ő passzivált) az akkori rendkívüli jogi helyzetben érvényes állami szabályozás alapján nem számítja be a tanulmányi idejébe, így ő a komplex vizsgától számított három és fél éven belül kell benyújtsa a disszertációját.

Idén ősszel online megtartottuk a kari TDK fordulót, a pályázókat javasoltuk OTDK-ra. Korábbi tapasztalataink szerint az OTDK-n szépen szereplők közül is várható majd a doktori programunkra jelentkező a következő években.

A 2018/2019-es tanévben volt egy Stipendium Hungaricum ösztöndíjjal érkező hallgatónk (Ariel Gruspe Siagan), aki viszont a 2019/2020-as tanévre halasztási kérelmet nyújtott be, majd külföldre távozott, így valószínűleg nem fogja nálunk abszolválni a doktori programot.

*Szabályzatmódosítások:*

Az EDHT támogatása alapján a Szenátus elé terjesztettük azt a javaslatot, hogy a HDI Működési Szabályzatában ne legyen benne a doktori alprogramvezetők neve, viszont e neveket tartalmazza a Működési Szabályzat 4. számú Függeléke, ami a HDI Képzési terve. A fent említett szomorú haláleset után, Szűcs Ferenc professzor úr utódjának megválasztottuk Szabó István professzor urat a Rendszeres teológiai és filozófiai alprogram vezetőjének. Zsengellér József professzor úr távozása után Hanula Gergely professzor urat választottuk meg a Bibliai teológiai és vallástudományi alprogram vezetőjének, így mind a hat alprogramunknak ismét van vezetője.

A HDI Működési Szabályzatába belevettük a Doktori Minőségbiztosítási Bizottság (DMB) megalkotására vonatkozó új pontot (37. par. (3) pontja), e bizottságot meg is választottuk. Vezetője Hanula Gergely professzor úr, tagjai Siba Balázs dékánhelyettes úr, a kari Minőségbiztosítási Bizottság vezetője, valamint Kendeffy Gábor habilitált docens úr. Hanula Gergely professzor úr az intézményi akkreditációs eljárás látogatási részéhez készített egy rövid beszámolót a DMB munkájáról, ezt itt idézem:

„A HDHT 2020. január 29-i ülésén döntött egy három fős Minőségbiztosítási bizottság felállításáról. A Bizottság kidolgozta éves munkatervét, melynek alapján februártól kezdve figyelemmel kíséri a doktori iskola működési folyamatait, áttekintve a szabályozási és ellenőrzési funkciókat. A PhD-hallgatóktól kérdőíves formában és online fórumon is visszajelzéseket gyűjtött az oktatási és adminisztrációs folyamatok működéséről.

Éves célkitűzésének megfelelően a Bizottság két kiemelt területen vizsgálta a működést és kezdeményezett minőséget javító egyeztetést: a hallgatói publikációk értékelésének, valamint a komplex szigorlat követelményeinek egységesítésére és átláthatóságára vonatkozóan. Ebben a tárgyban a Bizottság a DI alprogramvezetői és témavezetői részére online fórumot szervezett.

A Bizottság észrevételeivel és javaslataival támogatja a HDHT munkáját.”

*Tervek 2021-re:*

2021-ben három doktorjelölt fokozatszerzése várható, egyikőjük még a régi rendszerben szerzett abszolutóriumot. Doktoranduszaink közül többen az oktatásban is részt vesznek a jelen tanévben is, ezt a jó hagyományt szeretnénk folytatni a jövőben is. Két doktoranduszunkat idén ősztől tanársegédként alkalmazzuk a Karon (Czentnár Simon, Pataki András Dávid), egy doktoranduszunk tanársegédi alkalmazása már egy évvel korábban megtörtént (Péntek Dániel).

Az idei intézmény akkreditációs látogatás kapcsán többféle összesítés készült oktatóink munkájáról, mely az elmúlt öt évet is áttekintette, ezek közül e beszámolóhoz is mellékelek egy táblázatot. Oktatóink nagy része a doktori iskolánkban is témavezető.

Köszönöm EDHT Elnök úr sokféle segítségét, az EDHT és Egyetemünk többi doktori iskolája Vezetőinek támogatását, örömmel várom közös szolgálatunkat a jövőben is.

Sógor Éva Kollégám a kari dékáni hivatal vezetése mellett a doktori iskola adminisztrációs teendőit is igényesen ellátja, ezúton is köszönöm sok segítségét.

Budapest, 2020. december 18-án

Prof. Dr. Balla Péter s.k.

a KRE HDI vezetője és a HDHT elnöke

Melléklet:

Összefoglaló adatok akkreditációhoz 2015-2020 – HDI 2020nov